text: [{"text_idx": "#000000", "text": "Ta\u00f0 er trupult at skriva o\u0301heft um ein dyst i\u0301 sigursru\u0301sinum av einum 5-1 sigri. Og ta\u00f0 er eisini i\u0301 fi\u0301nasta ordan. Ta\u00f0, sum stendur eftir i\u0301 dag, er trivaligi sigurin og ro\u0301murin millum tey mongu vi\u00f0haldsfo\u0301lkini i\u0301 vakra summarve\u00f0rinum i\u0301 Gundadali."}, {"text_idx": "#000002", "text": "Dysturin byrja\u00f0i li\u0301vliga vi\u00f0 ma\u0301lm\u00f8guleikum ba\u0301\u00f0ar vegir. Fyrsta korteri\u00f0 hev\u00f0i B36 eini 4 hornasp\u00f8rk. NSI\u0301 kom eisini fram til fleiri m\u00f8guleikar. Ta\u00f0 sa\u0301st ty\u0301\u00f0iliga, at b\u00e6\u00f0i li\u00f0ini so brennandi ynsktu s\u00e6r \u00f8ll stigini."}, {"text_idx": "#000004", "text": "I\u0301 30. min. a\u0301tti Kl\u00e6mint t\u00f8rn at raka tv\u00f8rtr\u00e6i\u00f0. Justines sp\u00e6ldi ein go\u0301\u00f0an bo\u0301lt u\u0301t til He\u00f0in i\u0301 vinstru si\u0301\u00f0u, i\u00f0 leg\u00f0i innfyri til Kl\u00e6mint. Og i\u0301 32. min. hev\u00f0i Jann Ingi eitt gott skot u\u0301tifra\u0301."}, {"text_idx": "#000005", "text": "Ta\u00f0 sa\u0301st, at B36 verjan varna\u00f0ist Christian H\u00f8gna, sum setti fer\u00f0 a\u0301, hv\u00f8rja fer\u00f0 hann fekk bo\u0301ltin. I\u0301 42. min. fekk Dimitrij Jankovic gult kort fyri at fella Christian H\u00f8gna uttanfyri brotsteigin."}, {"text_idx": "#000006", "text": "Andra\u0301s hev\u00f0i eina sto\u0301rbjarging eftir skot u\u0301r vinstru si\u0301\u00f0u i\u0301 45. min. Fyrri ha\u0301lvleikur enda\u00f0i ma\u0301lleysur, eftir at b\u00e6\u00f0i li\u00f0ini h\u00f8vdu vi\u0301st gott sp\u00e6l og rakt bo\u0301ltin a\u0301 tv\u00f8rtr\u00e6i\u00f0. Ein sat vi\u00f0 kensluni, at her ma\u0301tti ma\u0301l spyrjast burturu\u0301r."}, {"text_idx": "#000007", "text": "Pauli a\u0301tti fyrsta leikin. Erland var\u00f0 settur inn fyri tann vandamikla Kl\u00e6mint. Onkursvegna opna\u00f0i sp\u00e6li\u00f0 seg meira, nu\u0301 b\u00e6\u00f0i li\u00f0ini vildu kanna s\u00e6r sigurin."}, {"text_idx": "#000009", "text": "Erland stri\u0301ddi seg til eitt fri\u0301spark i\u0301 49. min. He\u00f0in sp\u00e6ldi Ju\u0301stines vi\u00f0 handaru stong, men hann fekk ju\u0301st ikki fo\u0301tin a\u0301 bo\u0301ltin."}, {"text_idx": "#000011", "text": "I\u0301 65. min kom hol a\u0301. Erland og He\u00f0in vo\u0301ru vi\u00f0 i\u0301 uppsp\u00e6linum, har Ju\u0301stines sp\u00e6ldi Jann Martin fri\u0301\u00f0an mitt fyri ma\u0301linum. Meinhard ha\u0301lvbjarga\u00f0i skotinum fra\u0301 Jann Martin, i\u00f0 si\u0301\u00f0ani fylgdi upp og h\u00f8vda\u00f0i bo\u0301ltin i\u0301 ma\u0301l. 1-0 til NSI\u0301."}, {"text_idx": "#000014", "text": "Debes kom inn fyri Jann Martin i\u0301 74. min., og longu i\u0301 75. min. skora\u00f0i Debes. NSI\u0301 kontra\u00f0i vi\u00f0 Christian H\u00f8gna, i\u00f0 setti fer\u00f0 a\u0301 i\u0301 h\u00f8gru si\u0301\u00f0u. Hann sp\u00e6ldi bo\u0301ltin innfyri til Jann Inga, i\u00f0 ro\u0301liga bi\u0301\u00f0a\u00f0i eftir onkrum at sp\u00e6la til. Hann sp\u00e6ldi u\u0301t til Debes i\u0301 skjeyt fl\u00e6tt i\u0301 ma\u0301li\u00f0. 2-1 til NSI\u0301."}, {"text_idx": "#000015", "text": "B36 royndi at fara meiri fram a\u0301 v\u00f8llin, og gav hetta NSI\u0301 go\u0301\u00f0ar m\u00f8guleikar at kontra. I\u0301 77. min. kom B36 verjan aftur i\u0301 ney\u00f0 av eini atso\u0301kn hja\u0301 Christian H\u00f8gna. Dimitrij feldi Christian H\u00f8gna \u2013 ta\u00f0 sa\u0301 u\u0301t sum ein ney\u00f0bremsa, men do\u0301marin valdi at geva Dimitrij si\u0301tt seinna gula kort, og var\u00f0 hann ti\u0301 rikin av v\u00f8llinum."}, {"text_idx": "#000016", "text": "B36 var nu\u0301 i\u0301 trongum sko\u0301m. Samstundis sum teir noyddust fram a\u0301 v\u00f8llin fyri at skora, mangla\u00f0i aftasti verjuskansin. Og hetta gj\u00f8rdi NSI\u0301 s\u00e6r d\u00e6lt av. Christian H\u00f8gni var um at skora vi\u00f0 einum lobbi uppum i\u0301 82. min. He\u00f0in var um at skora i\u0301 84. min. eftir kontraa\u0301lop, sum Einar setti i\u0301 gongd i\u0301 vinstru si\u0301\u00f0u. Og i\u0301 85. min. var\u00f0 sama uppskrift ny\u0301tt, Einar til Christian H\u00f8gna, og Debes sjeyt beint uppum."}, {"text_idx": "#000017", "text": "I\u0301 sama minutti fingu vit so aftur ma\u0301l. He\u00f0in kontrai\u00f0 allan vegin og sp\u00e6ldi tv\u00f8rturum til Debes, i\u00f0 skora\u00f0i si\u0301tt n\u00e6sta ma\u0301l. 3-1."}, {"text_idx": "#000019", "text": "O\u0301lavur kom inn fyri He\u00f0in, i\u00f0 hev\u00f0i runni\u00f0 fyri seg, i\u0301 90. min. Og i\u0301 yvirti\u0301\u00f0ini gav NSI\u0301-try\u0301sti\u00f0 enn einafer\u00f0 u\u0301rslit, ta\u0301 O\u0301lavur skora\u00f0i til 5-1."}, {"text_idx": "#000020", "text": "Ro\u0301murin millum tey mongu NSI\u0301-vi\u00f0haldsfo\u0301lkini i\u0301 Gundadali vildi ongan enda taka."}, {"text_idx": "#000022", "text": "Samanumtiki\u00f0 kann sigast um dystin, at hann leingi sa\u0301 u\u0301t til at kunna fara ba\u0301\u00f0ar vegir. Men at NSI\u0301 onkursvegna kradda\u00f0i s\u00e6r ognarr\u00e6ttin til stigini. Ta\u00f0 var eisini gle\u00f0iligt at si\u0301ggja fleiri ungar leikarar a\u0301 v\u00f8llinum \u2013 og ikki minni hugaligt er ta\u00f0, at teir to\u0301ku av avbjo\u0301\u00f0ingini og skora\u00f0u, ta\u0301 h\u00f8vi\u00f0 var\u00f0."}, {"text_idx": "#000023", "text": "Go\u0301\u00f0a og a\u0301gry\u0301tna a\u0301lopssp\u00e6li\u00f0 heldur fram. Hetta eru av sonnum spennandi fo\u0301tbo\u0301ltsti\u0301\u00f0ir i\u0301 Runavi\u0301k."}, {"text_idx": "#000024", "text": "N\u00e6sti dystur er mo\u0301ti B71 24. mai vi\u00f0 L\u00f8kin. Komi\u00f0 og stu\u00f0li\u00f0 dreingjunum!"}, {"text_idx": "#000029", "text": "I\u0301 skotgr\u00f8vini huglei\u00f0ir John Eystberg millum anna\u00f0 um tveir dystir mo\u0301ti NSI\u0301, har annar var ein sto\u0301rsigur til VB i\u0301 1994 og manglandi fo\u0301tbo\u0301ltsleikarar i\u0301 besta aldri hja\u0301 NSI\u0301. Navn og aldur? John Eystberg, 40 a\u0301r. Hevur tu\u0301 sja\u0301lvur sp\u00e6lt fo\u0301tbo\u0301lt? Ja, eg havi sp\u00e6lt, si\u0301\u00f0ani eg var 6 a\u0301r til i\u0301 fj\u00f8r, tey flestu..."}, {"text_idx": "#000031", "text": "Lutakast var til fyrsta og anna\u00f0 undanumfar i\u0301 Europa League i\u0301 gja\u0301r. Eftir lutakasti\u00f0 var\u00f0 greitt, at NSI\u0301 skal sp\u00e6la mo\u0301ti Hibernian FC u\u0301r Edinburgh i\u0301 fyrsta undanumfari. Fyrri dysturin er a\u0301 u\u0301tiv\u00f8lli a\u0301 Easter Road i\u0301 Edinburgh ho\u0301skv\u00f8ldi\u00f0 12. juli kl. 19.45. NSI\u0301 kannar fer\u00f0am\u00f8guleikar i\u0301 l\u00f8tuni, og fer i\u0301 n\u00e6stum at kunngera, hvussu..."}, {"text_idx": "#000033", "text": "Kl\u00e6mint A. Olsen skora\u00f0i b\u00e6\u00f0i ma\u0301lini i\u0301 sigrinum a\u0301 klaksvi\u0301kingum i\u0301 dag. Hetta styrkti um st\u00f8\u00f0una a\u0301 fjo\u0301r\u00f0a pla\u0301ssinum, i\u00f0 gevur atgongd til Euro League. KI\u0301 byrja\u00f0i dystin eitt sindur betri. Teir h\u00f8vdu fyrimun av undanvindinum i\u0301 fyrra ha\u0301lvleiki, og royndu teir seg vi\u00f0 n\u00f8krum skotum. Kl\u00e6mint ella sja\u0301lvma\u0301l? Vi\u00f0 fri\u0301sparki u\u0301r eini 20 metrum..."}, {"text_idx": "#000036", "text": "Av ti\u0301 at dysturin millum NSI\u0301 og Barry Town byrjar 15 min. a\u0301\u00f0renn B36 dysturin er li\u00f0ugur (Sum eisini ver\u00f0ur vi\u0301stur a\u0301 Ra\u0301s 1) s\u00e6st byrjanin av Svangaskar\u00f0i ikki a\u0301 Ra\u0301s 1, men so skjo\u0301tt sum B36 dysturin er li\u00f0ugur s\u00e6st dysturin millum NSI\u0301 og Barry Town a\u0301 Ra\u0301s 1. Til tey i\u00f0 vilja fa\u0301a..."}]